NaiveNeuron/SloPal huggingface dataset:
Jurinová, Erika, podpredsedníčka NR SR (2015-12-11):
Ďakujem, pán poslanec, na vaše vystúpenie nie sú faktické poznámky. Nasledovať mal pán poslanec Vašečka, v sále sa nenachádza, stráca poradie. Nasleduje pán poslanec Ján Mičovský, nech sa páči, máte slovo.
Bugár, Béla, podpredseda NR SR (2018-11-21):
Ďakujem pekne. Ešte pred otvorením rozpravy podľa § 28 ods. 1 pán predseda Národnej rady sa hlási o slovo. Nech sa páči, pán predseda, máte slovo.
P. Hrušovský, predseda NR SR: (2003-11-06):
S. Zubo, poslanec: 1 až 6, áno vlastne. (Smiech v sále.)
Hraško, Igor, poslanec NR SR (2014-12-09):
Ďakujem pekne za slovo. Tak isto podporujem tento zákon, pretože mám informácie ešte z minulosti, že takýmto spôsobom sa tunelovali aj nemocnice, štátne, ktoré si objednávali veľmi predražené upratovacie služby a jedna pani, ktorá ma na to upozornila, ktorá robila kedysi manažérku v jednej z nemocníc a vedela tie náklady znížiť tým, že mala vlastných zamestnancov, tam sa krásne ukázalo, že koľko tisíc, desaťtisíc eur sa ušetrí mesačne, ročne, tak ju samozrejme vládna strana odstránila odtiaľ, lebo nebola tá, ktorá bola prívetivá k týmto opatreniam, alebo teda neprijala ich za svoje, že sa to takto robí, práve chcela ušetriť a chcela naozaj tú nemocnicu dostať z červených čísel. Takže ja súhlasím s tým, aby sa obmedzili takéto veci a naozaj na úradoch práce sú ľudia, ktorí aj budú chcieť upratovať nie cez firmu, pretože na tom ryžuje len firma, nie tí zamestnanci. Tí zamestnanci dostávajú minimálnu mzdu, prípadne sú to brigádnici. Osobne si pamätám tiež takúto brigádu ešte počas vysokej školy. Chodil som upratovať do Nemocnice v Košiciach a naozaj tá výplata bola, no, brigádnická, hej? Za pár šušňov, no a takto to zneužívajú, ale samozrejme cena, ktorú si fakturuje firma, je omnoho, omnoho vyššia a takýmto spôsobom sa potom tunelujú štátne zdroje.
Galis, Dušan, poslanec NR SR (2010-10-15):
Keďže sme rozhodli o tom, že návrh zákona prerokujeme v druhom čítaní, odporúčam v súlade s rozhodnutím predsedu Národnej rady Slovenskej republiky, aby návrh zákona bol pridelený na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre vzdelávanie, vedu, mládež a šport. Za gestorský výbor je navrhnutý Výbor Národnej rady Slovenskej republiky pre vzdelávanie, vedu, mládež a šport. Výbory, ktorým bol návrh zákona pridelený na prerokovanie, majú návrh zákona prerokovať v lehote do 24. novembra 2010 a gestorský výbor v lehote do 26. novembra 2010. Pán predsedajúci, prosím, dajte hlasovať o týchto návrhoch súčasne.
Blanár, Juraj, podpredseda NR SR (2021-03-17):
Pán poslanec Sloboda, môžete reagovať na faktické poznámky.
T. Cabaj, podpredseda NR SR: (2009-11-04):
S faktickými poznámkami sa hlásia pán poslanec Štefan Kužma, József Berényi, Mária Sabolová, Stanislav Kahanec, Martin Pado, Ján Rusnák, Katarína Tóthová, Milan Urbáni. Končím možnosť prihlásiť sa s faktickými poznámkami. Slovo má pán poslanec Štefan Kužma, pripraví sa József Berényi.
Ďuriš Nicholsonová, Lucia, podpredsedníčka NR SR (2019-02-06):
Pán poslanec Poliačik.
Bugár, Béla, podpredseda NR SR (2019-09-11):
Ale netreba na nich kričať.
Bugár, Béla, podpredseda NR SR (2011-09-14):
Na vystúpenie pána poslanca s faktickými dvaja páni poslanci, končím možnosť sa prihlásiť do faktických poznámok. Pani poslankyňa Laššáková.
Kalmárová, Viera, poslankyňa NR SR (2024-01-24):
Ďakujem pekne za slovo, pán predsedajúci. Chcem ešte sa vrátiť k minulému týždňu, kde v spoločnosti rezonovala téma vystúpenia pani prezidentky, a tiež varovala podobne ako aj ty, pani poslankyňa Kleinert, pred zneužívaním politickej moci a napokon si to dnes aj zažila. Osobne som si vtedy kládla otázku, komu boli jej slová určené. Nám... určite nie opozícii, teda nám, lebo my názorovo v tejto veci máme, teda súznieme s pani prezidentkou. A to je zrejmé aj z priebehu tejto parlamentnej diskusie. Pri trochu optimizmu by sa človek mohol domnievať, že jej slová smerovali k poslancom koalície, ktorí možno zmenia názor. Ale pozorujúc svoje okolie, tak s tým sa zatiaľ nedá vôbec rátať. A logicky z toho vyplýva, že pani prezidentka a snažila prezentovať svoj postoj pred inými občanmi Slovenskej republiky, ktorí možno nemajú vo veci úplne jasno, ale existuje šanca, že jasným slovám pani prezidentky porozumejú a pochopia, aké dôsledky môžu vyplynúť z tejto novely trestných kódexov. Niekto si môže klásť otázku, prečo na to využíva pôdu parlamentu a či to v tomto kontexte nemalo nejaký politický účel. A odpoveď je jednoduchá, pani prezidentka zvolila toto miesto preto, lebo tu sa o tejto veci rozhoduje, a ktoré považuje v tejto veci za najdôležitejší priestor. A či išlo o politické stanovisko? Z hľadiska obsahu nie, z hľadiska významu pre fungovanie spoločnosti áno. A ako posol dobrých správ uvádzam poslednú správu, ktorú som dnes prečítala v novinách. Prezidentka Zuzana Čaputová nepodpísala kompetenčný zákon a obráti sa s ním na Ústavný súd a toto čaká aj tieto novely zákonov. (Potlesk.)
A. Belousovová, podpredsedníčka NR SR: (2007-12-04):
Ďalšia faktická poznámka, páni poslankyňa Rosová. Nech sa páči.
J. Buček, poslanec: (2004-01-23):
Ďalej, aby za gestorský výbor určila hlasovaním Výbor Národnej rady Slovenskej republiky pre obranu a bezpečnosť a rozhodla, že určené výbory návrh zákona prerokujú v druhom čítaní do 30 dní vo výboroch a v gestorskom výbore do 31 dní od jeho prerokovania v prvom čítaní na schôdzi Národnej rady Slovenskej republiky.
Pavol Paška, predseda NR SR (2013-03-19):
Hlasujeme. (Hlasovanie.) 134 prítomných, 79 za, 54 sa zdržalo, 1 nehlasoval. Sme v treťom čítaní . Otváram rozpravu. Nemám prihlášku, vyhlasujem ju za skončenú a záverečné hlasovanie. Pán spravodajca.
Danko, Andrej, predseda NR SR (2016-09-14):
Ďakujem. S vystúpením pán poslanec Posliačik. Poliačik.
Pellegrini, Peter, podpredseda NR SR (2020-03-25):
Vyhlasujem rozpravu za skončenú. Pýtam sa pani navrhovateľky, či sa chce vyjadriť k rozprave v záverečnom slove. Nech sa páči, pani ministerka.
Paška, Pavol, predseda NR SR (2014-02-11):
Pán poslanec Kuffa.
Galko, Ľubomír, poslanec NR SR (2014-11-10):
No, normálne, normálne ma trasie. Normálne mi je zle pri srdci (reakcia z pléna). Pán Martvoň, nevyrušujte, prosím vás. Ja neviem, či ste počúvali, čo ten človek, čo ten váš nominant tam rozprával na tom videu. On tam prial smrť dvom malým deťom. Váš nominant, nominant strany SMER si želá, aby zomreli dve malé deti, aby zomrela ich matka. Vy mi tu idete rozprávať, že on má svoj špeciálny slovník?! Tak to ste sa úplne už zbláznili? Pozrite sa, koho ste nominovali do dozornej rady, človeka, ktorý má rozhodovať o ľudských životoch! Človek, vami nominovaný, ktorý má rozhodovať o ľudských životoch, tu praje smrť dvom malým deťom. Koľkí z vás máte deti? Tu možno 80 % poslancov má deti. Koľkí? A vy toto idete obhajovať?! By som sa prepadol pod čiernu zem, keby som bol členom takej strany, ktorá nominuje takéhoto človeka. A keby ho tu niekde, tak s ním narobím okamžite poriadok. Na vracanie mi je z vás.
Grendel, Gábor, podpredseda NR SR (2023-02-10):
Evidujem a dávam teraz slovo spoločnému spravodajcovi z výboru pre sociálne veci pánovi poslancovi Jánovi Richterovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Dostál, Ondrej, poslanec NR SR (2016-10-20):
Keďže na moje vystúpenie reagovali len dvaja fašisti, nemám žiadnu potrebu reagovať. Ďakujem. (Potlesk.)
Laššáková, Jana, podpredsedníčka NR SR (2015-02-11):
Vyhlasujem všeobecnú rozpravu za skončenú. Pán navrhovateľ, chcete ešte niečo dodať na záver? Nie. Pani spravodajkyňa? Nie. Prerušujem rokovanie o týchto bodoch programu. Ďalším bodom programu je prvé čítanie o návrhu poslanca Národnej rady Slovenskej republiky Jozefa Viskupiča na vydanie zákona, ktorým sa mení a dopĺňa zákon č. 657/2004 Z. z. o tepelnej energetike v znení neskorších predpisov a ktorým sa dopĺňa zákon 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov . Návrh zákona je pod tlačou 1367. Návrh na jeho pridelenie na prerokovanie výborom je v rozhodnutí č. 1378. Dávam slovo poslancovi Jozefovi Viskupičovi, aby návrh zákona uviedol. Nech sa páči, pán poslanec.
Laššáková, Jana, podpredsedníčka NR SR (2012-12-17):
Pán poslanec Gál.
Podmanický, Ján, poslanec NR SR (2012-10-25):
Ďakujem. Teraz pristúpime k hlasovaniu o návrhu zo spoločnej správy. Osobitne budeme hlasovať o bodoch 5, 6, 7 a 9. Najskôr však pristúpime k hlasovaniu o bodoch 1 až 4, 8, 10 a 11 spoločne s návrhom gestorského výboru schváliť.
Nemky, Martin, poslanec NR SR (2018-09-18):
Pán predsedajúci, prosím, dajte hlasovať o tom, že Národná rada prideľuje návrh zákona na prerokovanie ústavnoprávnemu výboru a výboru pre obranu a bezpečnosť. Ďalej že za gestorský výbor určuje ústavnoprávny výbor s tým, aby výbory prerokovali návrh zákona do 30 dní a gestorský výbor do 32 dní od jeho prerokovania v Národnej rade v prvom čítaní.
V. Veteška, podpredseda NR SR: (2004-05-20):
Otváram všeobecnú rozpravu. Najskôr za kluby. Za kluby sa prihlásil pán Paška za klub poslancov za stranu Smer a pán Viliam Soboňa za klub poslancov za Ľudovú stranu – HZDS. Nikto viac. Nech sa páči, pán Paška, máte slovo.
B. Bugár, podpredseda NR SR: (2005-01-27):
Pán poslanec Bódy, procedurálny návrh máte? P. Bódy, poslanec: Pozvánku, pán predsedajúci, ak dovolíte, veľmi krátko a stručne. Vlna bolesti a smútku, ktorá zmietla v juhovýchodnej Ázii státisíce životov, vyvolala obrovskú protivlnu spoluúčasti celého sveta. Dovoľte mi, prosím, v mene Spoločnosti Ferdinanda Martinenga a mestskej časti Bratislava-Staré Mesto v láskavej spolupráci s členom Európskej komisie Jánom Figeľom a veľvyslancami postihnutých krajín vás pozvať dnes o 17.45 hodine k morovému stĺpu na Rybnom námestí v Bratislave na krátke pietne stretnutie. Ďakujem.
Laurenčík, Milan, podpredseda NR SR (2022-02-22):
V rozprave teraz vystúpi pani poslankyňa Denisa Saková, pripraví sa pán poslanec Milan Mazurek. Nech sa páči, pani poslankyňa, máte slovo.
Krátky, Rastislav, poslanec NR SR (2024-01-10):
Ďakujem za slovo. Ja som niektorých kolegov aj oslovil, lebo ma úprimne zaujímalo, že teda či sa viacej prikláňajú k tomu, že keďže koalícia má väčšinu, tak pre alebo teda v záujme transparentnosti by bolo lepšie podporiť naozaj, alebo teda vyrovnania síl alebo akéhosi gesta, ktoré vyrovnáva tu sily opozičného kandidáta, ale ja sa prikláňam viacej, osobne mám svoj názor, názor k tomu, že tým predsedom by mal byť niektorý z tých ľudí, ktorí sú z nezávislého úradu a v tej komisii navrhnutí, a stojí to za zváženie a rozumiem tomu, že niektorí kolegovia už vyjadrili svoje presvedčenie a verejne dopredu povedali, koho budú voliť z toho zoznamu ľudí. Ono každopádne treba povedať, že to financovanie politických strán stojí za zváženie. Ja tiež sa pohrávam s myšlienkou nejakého návrhu novely tohto zákona, pretože možnože by stálo za to priniesť do tohoto zákona v súvislosti s príspevkom, ktorý dostávajú strany od štátu, nejaký mechanizmus, ktorý by bol viazaný na nejaké účelové použitie, pretože tu sa častokrát chceme oprieť o argumenty a možnože by bolo zaujímavé, keby niektoré strany mali povinnosť alebo všetky strany mali povinnosť tento príspevok v nejakej miere, aspoň v minimálnej miere alokovať na nejakú analytickú jednotku, ktorá bude tvoriť analýzy. Určite by to prispelo napríklad koalícii, ktorá tie svoje analýzy alebo teda podklady alebo fakty, ktoré, teda akože fakty prináša v rozprave, nestoja za veľa, no.
Kuffa, Štefan, poslanec NR SR (2020-05-13):
... s touto správou, lebo pani ombudsmanka, tuná hneď úvodná kapitola je, to je Právo na život, ja to prečítam, aby tu som presne to uviedol, „na život, osobnú slobodu a ľudskú dôstojnosť“. Tak ako tu kolegovia správne tuná rozprávali, ja som tiež bol zvedavý, pani ombudsmanka, že, že aké je to právo na život a čomu sa budete venovať. Preto som si dovolil vami začať (rečník sa obrátil k spravodajkyni), lebo ja verím, že porodíte stále len to dieťatko a držím vám palce, aby to ten pôrod naozaj dobre dopadol. Ale tu o všetkom možnom píšeme, len nie o ochrane života, ale o strihaní vlasov vo väznici a strihaní brady, aké to má byť. Prepáčte, ale je tam vyhláška, ktorá presne ako stanovuje tieto normy, myslím si, že väzni, ktorí sú odsúdení vo väzniciach, ja som bol na vojenčine, nikto sa ma nepýtal, či chcem také vlasy, také vlasy, alebo či môžem mať bradu, alebo nie. My sme boli ešte za totality na vojenčine, ostrihali nás dohola, hotovo, koniec, bodka, hej. Tu ja nechcem hovoriť, že trebárs to ostrihať dohola alebo neostrihať dohola. Ženy, tých sa to netýka. Myslím si, žena by bola hendikepovaná, keby ju ostrihali aj vo väznici dohola, to by bolo čosi ponižujúce, veľmi. Ale u mužov, že sú ostrihaní a obriadení, je to, je to úplne v poriadku, tu neni čo riešiť. Tak ako je to tou vyhláškou určené. Neviem si to predstaviť, viete, keď mal, som si tak premietol film Bedári od Victora Huga a tam v tej base alebo v tej väznici ten väzeň dlhé vlasy, dlhá brada – no čo v tých vlasoch, v tej brade, špinavých veciach, čo tak môže byť? Viete, to sú parazity, ktoré atakujú aj tých väzňov. Tuto neni tuná o čom diskutovať. Čo sa týka ochrany ľudského života a ochrany nenarodených detí, tak tá zmienka je úplne úbohá, možno úplne biedna, ale skôr hovoríte o reprodukčných právach žien, ktoré môžu ísť na potrať. Viete, tak ste to predložili, ako keby zabitie a zavraždenie dieťaťa a ísť na potrat, to je ako vytrhnutý zub. A to môžeš ísť aj desaťkrát. Ale to neni zub. To nie je tvoje telo, na ktoré máš ty právo. Tuná máme tehotnú kolegynku, to bábätko, ktoré tam je, to nie je súčasť, to nie je súčasť tela matky, aj keď je v matke, ale zaujímavé je, že také dieťa, ktoré sa narodí, má inú krvnú skupinu, veľakrát ako má matka, to je jedinečné, neopakovateľné stvorenie alebo počaté dieťa a my takto dehonestujúco rozprávame o počatom a začínajúcom živote. (Prerušenie vystúpenia predsedajúcim.)
Ďuriš Nicholsonová, Lucia, podpredsedníčka NR SR (2016-10-27):
Ďakujeme pekne. Teraz dávam slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Martinovi Kotlebovi, aby nás oboznámil so spravodajskou informáciou. Nech sa páči.
Grendel, Gábor, podpredseda NR SR (2022-03-16):
Pán poslanec Eduard Kočiš.
Dubéci, Martin, poslanec NR SR (2024-01-23):
Ďakujem za slovo, pán predsedajúci. Prepáčte, už veľa dní tu trávime, tak už si hľadám iné miesto v miestnosti, nech ten uhol je predsa len iný. No, každopádne, keď naše politické názory nestačia na argumentáciu a keď tu bol pán minister spravodlivosti, tak som to chcel vtedy povedať, tak skúsim teraz, snáď mu to pán minister školstva odkáže. Benátska komisia k problematike skrátených legislatívnych konaní uviedla v stanovisku prijatom na 131. plenárnom zasadnutí 17. až 18. júna 2022, že žiadna zmysluplná debata nie je možná, ak je návrh zákona prezentovaný a prijatý náhle a v rýchlosti v zrýchlenom konaní, ktoré obmedzuje verejné a parlamentné preskúmanie. Nedostatočná diskusia počas legislatívneho procesu negatívne ovplyvňuje aj kvalitu výslednej legislatívy. Podľa Benátskej komisie by väčšina nemala manipulovať s procesom s cieľom vyhnúť sa verejnému pripomienkovaniu. Benátska komisia tiež konštatovala, že hoci neexistujú medzinárodné štandardy týkajúce sa dĺžky legislatívneho procesu, možnosť verejnej diskusie musí byť zachovaná. Benátska komisia opakovane konštatovala, že opatrnosť a sebaobmedzenie sú nevyhnutné, keď sa postupne v skrátenom legislatívnom konaní... keď sa postupuje v skrátenom legislatívnom konaní a hoc tento postup môže byť v súlade s národnou legislatívou, takýto prístup nie je vhodný na prijímanie zákonov v prípade komplexných a citlivých záležitostí, ktoré majú významný sociálny a politický dopad. No, takže ja si myslím, že to má významný politický a sociálny dopad, a myslím si, že Benátska komisia je vážna a vážená autorita. A ja to nevravím ani zo žartu, ja to vravím kvôli tomu, že asi aj mnohí viete, že toto normálni ľudia pozerajú, túto rozpravu, asi aj v tomto momente, tak len aby aj, aj tí ľudia, ktorí ti vidia, chápali, že to sú naozaj argumenty medzinárodné, národné, domáce autority, cudzie autority, všetci sa zhodujú v jednej veci, že v takýchto prípadoch skrátené legislatívne konanie absolútne nie je namieste. Ďakujem pekne za vašu pozornosť.
Hrušovský, Pavol, podpredseda NR SR (2010-12-15):
Páni poslanci! Hlasujeme. (Hlasovanie.) 133 prítomných, 125 za návrh, 1 proti, 7 sa zdržalo. Návrh sme schválili. Prosím, ďalší návrh.
B. Bugár, podpredseda NR SR: (2004-01-23):
(Hlasovanie.) Prítomných 131, za 130, hlasovania sa zdržal 1. Konštatujem, že sme schválili aj toto uznesenie, preto budeme pokračovať v hlasovaní o vládnom návrhu zákona o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov (tlač 481). Pán poslanec Hamerlik ako spravodajca k tomuto bodu, nech sa páči. R. Hamerlik, poslanec: Ďakujem za slovo, pán predsedajúci. Dajte, prosím, hlasovať o tom, keďže v rozprave nevystúpil nikto a nikto nepodal ani procedurálny návrh, takže, prosím, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
Zimenová, Zuzana, poslankyňa NR SR (2018-05-25):
Ďakujem za slovo, pani predsedajúca. Vážená pani predsedajúca, vážené pani poslankyne, vážení páni poslanci, z poverenia Výboru Národnej rady Slovenskej republiky pre ľudské práva a národnostné menšiny uvádzam informáciu o prerokovaní predmetného návrhu skupiny poslancov na prijatie uznesenia Národnej rady (tlač 942). Návrh bol rozhodnutím predsedu Národnej rady č. 973 pridelený na prerokovanie Výboru Národnej rady Slovenskej republiky pre ľudské práva a národnostné menšiny v lehote do 9. mája 2018, s tým, že gestorský výbor podá ústnu informáciu o výsledku svojho rokovania. Gestorský výbor návrh prerokoval na svojej 40. schôdzi 24. apríla 2018, 16. mája 2018 na svojej 41. schôdzi prijal k nemu uznesenie č. 89, ktorým vyjadril súhlas s predmetným návrhom, podotýkam, že jednomyseľne hlasmi ako opozície, tak aj koalície, a odporúčal Národnej rade návrh uznesenia schváliť. Pani predsedajúca, otvorte, prosím, rozpravu.
Figeľ, Ján, podpredseda NR SR (2013-09-10):
Ďalším vystupujúcim v rozprave podľa poradia je Gábor Gál za klub stany MOST – HÍD. Nech sa páči.
Danko, Andrej, podpredseda NR SR (2024-10-23):
S reakciou poslanec Hlina.
Pelegrini, Peter, poslanec NR SR (2011-07-12):
Ďakujem pekne. Pán podpredseda, ja naozaj veľmi, veľmi krátko, keďže stále sme ešte pri tej daňovej problematike a nebolo možné reagovať na záverečné slovo pána ministra. Ja absolútne aj súhlasím s tým, čo robí, pretože to je jeho práca a musí to robiť. Ale zákon je zákon, zákon platí. V prípade, že sa budeme spoliehať len na organizačnú štruktúru, ktorú podpisuje pán minister, tak rok – dva ešte v tej Bystrici nejaké tie odbory sídliť môžu, ale rozhodnutím ministra môžu byť kedykoľvek v tichosti stiahnuté z toho mesta preč. Čiže preto som vystúpil v tom, že mám za to, aby to sídlo bolo zadefinované v zákone, pretože tie ubezpečenia, ktoré dal aj pánovi primátorovi, žiaľ, síce vyzerajú dobre, ale hocikedy ich môže pán minister zmeniť. Takže ja som len toľko chcel. Ďakujem, viac nebudem zdržovať rokovanie.
Ďurica, Ondrej, poslanec NR SR (2021-12-07):
Ďakujem za slovo, pán podpredseda. Veľmi, veľmi jasne tu zaznelo, že je v dnešnej dobe potrebné zastať sa občanov, ktorí z akéhokoľvek dôvodu nechcú prijať povinné očkovanie a nechcú prijať rétoriku, ktorú vysiela súčasná vládna koalícia a ktorú vo veľkom podporujú médiá. Zatiaľ čo my tu diskutujeme a hádame sa, bežný občan sa dennodenne či už v práci, alebo vo svojom okolí, dokonca už aj v rodinách stretáva s obrovským rozdelením, s obrovskou nevraživosťou a s hádavosťou, pretože to je presne výsledok tejto celej Matovičovej stratégie a celého tohto experimentu. Treba si uvedomiť, že všetky tie opatrenia, ktoré tu boli a ktoré boli prezentované ako bombastické, ako konečné, konečné dobré a účinné, sa ukázali ako neúčinné. Ukázali sa ako opatrenia, ktoré boli veľmi, veľmi drahé a nákladné, a napriek tomu nepomohli. A preto sa skutočne treba zamyslieť nad tým, či je toto cesta. Treba vyslať do spoločnosti upokojujúci signál, treba pozerať rovnako na očkovaných aj na neočkovaných. Treba akceptovať, že občania majú aj iný názor. Tých občanov je stále veľmi veľa a vy to veľmi dobre viete, vy veľmi dobre poznáte percento, veľmi dobre poznáte a máte vyhodnotené, ako ktoré opatrenia zabrali a ako na ne ľudia reflektovali. A ja vás chcem veľmi pekne požiadať, nerozdeľujte ľudí, nedovoľte, aby medzi sebou bojovali, pretože to nikam nevedie.
Grendel, Gábor, podpredseda NR SR (2020-03-24):
Pán poslanec Kočiš.
T. Cabaj, podpredseda NR SR: (2010-06-10):
vládnom návrhu zákona, ktorým sa dopĺňa zákon č. 333/2004 Z. z. o voľbách do Národnej rady Slovenskej republiky v znení neskorších predpisov a zákon č. 85/2005 Z. z. o politických stranách a politických hnutiach v znení neskorších predpisov , ktorý prerokovávame v skrátenom legislatívnom konaní. Vládny návrh zákona má tlač 1547, spoločná správa výborov má tlač 1547a. Prosím ministra financií Slovenskej republiky Jána Počiatka, aby vládny návrh zákona odôvodnil.
V. Chovan, minister pôdohospodárstva SR: (2010-04-27):
Pri označovaní Tokajskej vinohradníckej oblasti sa navrhuje zmena, ktorá bude v súlade so skutočným stavom, tradíciou, historicky zaužívaným spôsobom označovania vinárskych produktov v danej oblasti a tiež s predchádzajúcou právnou úpravou. Vážený pán predseda, vážené pani poslankyne, vážení páni poslanci, vzhľadom na uvedené dovoľujem si vás požiadať o prerokovanie predkladaného návrhu zákona a vyjadrenie súhlasu s ním. Ďakujem.
Laurenčík, Milan, podpredseda NR SR (2020-07-15):
Ďakujem aj ja, jedno poďakovanie by malo byť aj mne, pretože nedopatrením som vás nechal hovoriť, pretože za navrhovateľov vystúpil váš kolega pán poslanec Schlosár, a podľa § 26 rokovacieho poriadku, ak sú navrhovateľmi viacerí poslanci, môže v ich mene vystúpiť najviac jeden poverený poslanec. Takže toto som si neuvedomil, takže mali ste 30 minút (reakcie z pléna) naviac, na vaše vystúpenie evidujem štyri faktické poznámky. Pán poslanec Milan Potocký.
Blanár, Juraj, podpredseda NR SR (2021-03-16):
Ďalší, pán poslanec Tomáš Lehotský, nech sa páči.
Blanár, Juraj, podpredseda NR SR (2021-05-03):
Pán poslanec Gyimesi, môžete reagovať na faktické poznámky.
Paška, Pavol, predseda NR SR (2013-11-29):
(Hlasovanie.) 138 prítomných, 45 za, 58 proti, 34 sa zdržalo, 1 nehlasoval. Návrh sme neschválili.
Laurenčík, Milan, podpredseda NR SR (2021-11-11):
Vážené panie poslankyne, vážení páni poslanci, odišla legenda slovenskej populárnej hudby. Včera vo večerných hodinách Slovenskom otriasla správa, že navždy nás opustil legendárny hudobník, spevák, skladateľ pán Miroslav Žbirka. Minútou ticha si uctíme jeho pamiatku, ale až pri hlasovaní, kedy predtým zasadne poslanecké grémium. Na začiatku som povedal, že odišiel navždy. Verím však, že jeho skladby, jeho hudba ostanú u nás navždy a aj on ostane v srdciach svojich fanúšikov. Kolegyne, kolegovia, pri príležitosti dnešného významného dňa, Dňa vojnových veteránov mi dovoľte povedať pár slov. História nám pripomína 11. november 1918 ako ukončenie prvej svetovej vojny. Odvtedy je tento deň venovaný aj pamiatke vojnových veteránov. Je našou povinnosťou si pripomínať nielen v tento deň odvážnych ľudí, ktorí formovali naše dejiny a položili svoje životy za budúce generácie, je potrebné naplno vnímať hodnotu slobody a mieru a uvedomiť si, že nie sú samozrejmosťou. Od roku 1920 prijali vojnoví veteráni po celom svete červený mak ako symbol spomienky na vojnové hrôzy. Pri tejto príležitosti je mi cťou, že si v dnešný deň môžem pripnúť červený mak ako symbol úcty a vďaky, a vidím, že aj veľká väčšina z vás. Ďakujem. Vážené panie poslankyne, vážení páni poslanci, otváram teraz štrnásty rokovací deň 48. schôdze Národnej rady Slovenskej republiky. Na dnešnom rokovaní o ospravedlnenie neúčasti požiadali títo páni poslanci: Ján Krošlák, Boris Susko, Miroslav Urban. O ospravedlnenie z dôvodu práceneschopnosti požiadal pán poslanec Ján Ferenčák. Podľa odsúhlasenej zmeny programu pristúpime teraz k rokovaniu o návrhu vlády na skrátené legislatívne konanie o vládnom návrhu zákona, ktorým sa menia a dopĺňajú niektoré zákony v súvislosti s treťou vlnou pandémie ochorenia COVID-19 . Návrh vlády má parlamentnú tlač 789. Prosím pána ministra zdravotníctva Slovenskej republiky Vladimíra Lengvarského, aby nám návrh vlády odôvodnil. Pán minister, nech sa páči, máte slovo.
B. Bugár, podpredseda NR SR: (2002-06-18):
vládnom návrhu zákona, ktorým sa mení a dopĺňa zákon Národnej rady Slovenskej republiky č. 289/1995 Z. z. o dani z pridanej hodnoty v znení neskorších predpisov. Vládny návrh zákona ste dostali pred prvým čítaním ako tlač 1485 a spoločnú správu výborov máte v tlači 1485a. Vládny návrh zákona odôvodní minister financií Slovenskej republiky František Hajnovič. Pán minister, nech sa páči. F. Hajnovič, minister financií SR: Ďakujem. Vážený pán predsedajúci, vážená Národná rada, dovoľte, aby som stručne uviedol v druhom čítaní vládny návrh zákona o dani z pridanej hodnoty. Zámerom predloženého návrhu je predovšetkým dosiahnutie ďalšieho pokroku v prispôsobovaní právnej úpravy dane z pridanej hodnoty v Slovenskej republike sekundárnej legislatíve Európskej únie. Návrh zákona obsahuje novú úpravu uplatňovania odpočtov dane v súlade s čl. 17 – 20, šiestej smernice, ktorá je základným právnym normatívom sekundárnej povahy, tvoriaci právny základ pre koncepciu harmonizácie legislatívy členských štátov o dani z pridanej hodnoty. Šiesta smernica stanovuje rozsah pôsobností režimu dane z pridanej hodnoty, definíciu ekonomickej činnosti zdaniteľných osôb a zdaniteľných činností, miesto zdanenia, zdaniteľné plnenia, splatnosť dane, základ dane, princípy určovania sadzieb dane, základné oslobodenia od dane, realizáciu odpočítania vstupnej dane, osoby, na ktoré sa vzťahuje daňová povinnosť a administratívne povinnosti zdaniteľných osôb. Predložený návrh zákona obsahuje najmä tieto úpravy v dani z pridanej hodnoty: Predovšetkým je to nová úprava odpočítania dane z majetku u novo registrovaného platiteľa dane. Ďalej je to zmena systému pri odpočítavaní vstupnej dane pri nákupe tovarov a služieb, ďalej je to zmena podmienok pre odpočítanie vstupnej dane pri nákupe tovarov a služieb, kde sa predovšetkým zavádza vypustenie podmienky zaplatenia dane. Zmena systému týkajúceho sa nadmerných odpočtov je ďalšia úprava, ktorú táto novela prináša. Ďalej táto novela upravuje odpočítanú daň pri investičnom majetku, tá bude rozložená do obdobia 5 rokov po odpočítaní dane v prípade, ak dôjde k zmene účelu použitia investičného majetku. Vážená Národná rada, dovoľte, aby som vás požiadal o podporu pre predloženú novelu zákona o dani z pridanej hodnoty. Ďakujem za pozornosť.
J. Čech, poslanec: (2009-12-02):
Dajte, prosím vás, hlasovať o prvom pozmeňujúcom návrhu pána poslanca Miklósa.
Blanár, Juraj, podpredseda NR SR (2021-04-30):
Pán minister, na vaše vystúpenie evidujem sedem faktických poznámok. Ako prvý, pán poslanec Beluský, nech sa páči.
Kollár, Boris, predseda NR SR (2021-10-20):
Prosím, prezentujme sa a hlasujeme. (Hlasovanie.) Prítomných 132 poslancov, za 39, proti 34, zdržalo sa 59. Uvedený návrh pána poslanca Habánika sme neschválili.
E. Bauer, poslankyňa: (2003-12-05):
„(1) Na zvyšovanie dôchodkových dávok v roku 2004 sa nepoužije § 82 ods. 1 až 5 a odsek 8. (2) Dôchodkové dávky priznané pred 1. februárom 2004 sa zvyšujú od 1. februára 2004 o 4 % mesačnej sumy dôchodkovej dávky, na ktorú má poistenec nárok ku dňu, od ktorého sa dôchodková dávka zvyšuje. (3) Dôchodkové dávky priznané od 1. februára 2004 do 31. decembra 2004 sa zvyšujú odo dňa ich priznania o 4 % mesačnej sumy dôchodkovej dávky, na ktorú má poistenec nárok ku dňu, od ktorého sa dôchodková dávka zvyšuje. (4) Dôchodkové dávky priznané pred 1. decembrom 2004 sa zvyšujú od 1. decembra 2004 o percento určené ako súčet jednej polovice percenta medziročného rastu spotrebiteľských cien a jednej polovice percenta medziročného rastu priemernej mzdy v hospodárstve v Slovenskej republike znížené o 4 %. Percento zvýšenia dôchodkovej dávky podľa prvej vety sa ustanoví opatrením, ktoré vydá ministerstvo podľa údajov Štatistického úradu a vyhlási jeho prvé úplné znenie uverejnením v Zbierke zákonov najneskôr do 31. augusta 2004. (5) Dôchodkové dávky priznané od 1. decembra 2004 do 31. decembra 2004 sa zvyšujú odo dňa ich priznania po zvýšení podľa odseku 3 o percento určené podľa odseku 4. Na zvýšenie dôchodkovej dávky podľa prvej vety je rozhodujúca mesačná suma dôchodkovej dávky, na ktorú má poistenec nárok ku dňu, od ktorého sa dôchodková dávka zvyšuje. (6) Invalidný dôchodok, ktorý v období od 1. februára 2004 do 31. decembra 2004...“ (Ruch v sále.)
Sulík, Richard, predseda NR SR (2011-07-12):
Poprosím vás, pán poslanec Glváč, keby ste mohli nevykrikovať. Ďakujem pekne. Nevykrikujte, prosím vás!
Blanár, Juraj, podpredseda NR SR (2022-05-20):
Pán poslanec Kuriak. (Reakcia z pléna.) Páni poslanci, páni poslanci, slovo má pán poslanec Kuriak. Vráťte mu čas, aby mal plnohodnotné dve minúty. Nech sa páči.
Laurenčík, Milan, podpredseda NR SR (2020-05-13):
Ďalší písomne prihlásený rečník za klub Slobody a Solidarity je pán poslanec Ondrej Dostál. Nech sa páči, máte slovo.
Budaj, Ján, poslanec NR SR (2018-02-06):
Pán Antal vystúpil skoro až rozhorčene, ale nestihol vyvrátiť nič z toho, čo tu zaznelo. Zazneli tu argumenty o tom, nikto nie je proti odstraňovaniu environmentálnych záťaží, ale padali otázky, prečo keď nie je EIA a keď stavebný, stavebné povolenie nebude pravdepodobne ani o rok, pokiaľ ide o Vrakuňu, a nehovoriac o ostatných, prečo je potrebné skrátené konanie. Vieme, že skrátené konanie je veľmi extraordinárny nástroj a vy zase musíte uznať, že skrátené konanie jednoducho skracuje šance expertov a širšej verejnosti, aby pripomienkovali procesy, ktoré v tejto sále prebehnú, preto je oprávnené klásť otázky, či máme právo a či je naozaj nevyhnutné, aby sa to konanie skracovalo. A tu padli konkrétne argumenty, ktoré pán Antal nevyvrátil.
Kondrót, Maroš, poslanec NR SR (2019-05-10):
Pán predsedajúci, keďže sme hlasovali o pozmeňujúcom návrhu zo spoločnej správy a mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
J. Podmanický, poslanec: (2007-06-20):
Je, samozrejme, veľmi dobré, že sa tento návrh predložil. A ja si myslím, že ak sa aj veľmi dobre odkomunikuje, občanom sa ukáže, že naozaj ktoré činnosti v lese sa môžu vykonávať a ktoré sú tam jednoducho nevhodné. Lesy sú naše národné bohatstvo. A myslím si, že pri regulácii vstupu do lesov a vôbec hospodárení v lesoch a správaní sa v lesoch musíme naozaj postupovať veľmi zodpovedne. Ďakujem pekne.
Přidal, Alojz, poslanec NR SR (2015-06-18):
Pán kolega Zajac, ja by som len chcel ešte upozorniť na tretí odsek návrhu vlády na skrátené legislatívne konanie, kde sa píše, že v súvislosti s nedostatočnou pripravenosťou územia vrátane pozemných komunikácií a inžinierskych sietí na ploche o výmere nad 250 hektárov na území Slovenskej republiky neboli v uplynulých rokoch umiestnené niektoré zahraničné investície v oblasti priemyselnej výroby. Chcem tu upozorniť na slovo „niektoré“. Keď sú to niektoré, tak predpokladám, že to boli dve , tri, štyri. Na výbore som aj dostal nejakú odpoveď od pána štátneho tajomníka. Verím, že keď nebudete my vy odpovedať, že ktoré sú to, že odpovie pán minister, ale chcem sa pýtať, prečo v tom konáme až teraz a sme nekonali vtedy, keď nám prvá investícia takáto veľká ušla, a sme doteraz spali?
Ďuriš Nicholsonová, Lucia, podpredsedníčka NR SR (2016-09-07):
Ďakujem pánovi ministrovi zdravotníctva za uvedenie vládneho návrhu zákona. A dávam slovo spravodajcovi, ktorého určil navrhnutý gestorský výbor pre zdravotníctvo, pánovi poslancovi Jozefovi Valockému. Nech sa páči, pán poslanec, máte slovo.
Hrnčiar, Andrej, podpredseda NR SR (2016-10-25):
Pán poslanec Číž.
Grausová, Natália, poslankyňa NR SR (2016-10-12):
A celý deň. Ani o jedenástej, ani o sedemnástej.
Zajac, Pavol, poslanec NR SR (2015-04-16):
Pán kolega, tak takúto oberhlúposť, akú ste povedali, že KDH je prepojené s Váhostavom, s pánom Širokým, som teda už dávno nepočul. (Rečník drží v ruke papier so spojeným logom SMER-u a Váhostavu, ukazujúc ho plénu.) Ale na druhej strane naozaj čítam dôvodovú správu, teda na jednej strane vy hovoríte, že preto idete odvolávať Figeľa, lebo sme prepojení so Širokým, a na druhej strane uvádzate, že ho idete odvolávať preto, lebo v rámci stratégií stavania lacných diaľnic marketingovo tlačil napríklad na Váhostav a donútil ho stavať lacnú diaľnicu. No toto je takisto oberhlúposť. Jedno alebo druhé nesedí. Pán kolega, ak niekto je s niekým prepojený, tak mu dáva stavať drahé diaľnice, tak ako to robíte vy. Pán Široký tu má svojich, vo vašej vláde svojich ministrov, má tu svojich poslancov, jeho dcéry robia asistentky poslancom za SMER. Preto vy ste Váhosmer, tak ako som vám to včera urobil, nové logo. Vy ste Váhosmer – široká sociálna demokracia.
Paška, Pavol, predseda NR SR (2012-07-24):
Ďakujem, pán poslanec. Faktické poznámky nie sú, takže ďalší do rozpravy, nech sa páči, pán poslanec Baška.
Ďuriš Nicholsonová, Lucia, podpredsedníčka NR SR (2016-10-27):
Ďalším do rozpravy, pán poslanec Schlosár.
P. Paška, predseda NR SR: (2006-08-02):
Pán poslanec Pado.
Blanár, Juraj, podpredseda NR SR (2021-06-23):
Na vaše vystúpenie pán poslanec Marek Kotleba s faktickou poznámkou bude reagovať. Nech sa páči.
Hrušovský, Pavol, podpredseda NR SR (2010-09-08):
Hlasujeme, páni poslanci, o návrhu tak, ako ho predniesol pán poslanec Kollár. (Hlasovanie.) 141 prítomných, 116 za, 1 proti, 23 sa zdržalo, 1 nehlasoval. Návrh sme schválili. Teraz poprosím pána poslanca Mamojku, aby z poverenia gestorského ústavnoprávneho výboru predložil Národnej rade návrh uznesenia o Správe o činnosti prokuratúry Slovenskej republiky za rok 2009. Zároveň poblahoželal nášmu čerstvému jubilantovi všetko dobré. (Potlesk.)
Danko, Andrej, podpredseda NR SR (2023-12-20):
Pán poslanec Stachura, pripraví sa pani poslankyňa Kosová.
Hrnčiar, Andrej, podpredseda NR SR (2018-02-14):
Pán poslanec Mizík.
R. Rafaj, poslanec: (2009-02-17):
Pokiaľ by páni starostovia alebo primátori Tešedíkova, Komárna, Nových Zámkov a ďalší neboli rozhodovali arogantne voči 30, 40, 50 % obyvateľov ich obce, ale, bohužiaľ, inej etnicity alebo inej národnosti, ktorí tam chceli mať sochy dejateľov, ktorých miestna príslušnosť a historické miesto im patria a boli by im vyhoveli, tak dnes máte pravdu, nemuseli by sme riešiť návrh takouto formou – novelou zákona. Čiže akcia vyvoláva vždy protireakciu, pán poslanec. A na margo tých, veď pokiaľ má každý návrh zákona dôvodovú správu, nie je to náhodou vysvetlenie účelu toho zákona?
Danko, Andrej, predseda NR SR (2016-09-12):
Ďakujem. Prosím, prezentujme sa a hlasujme. (Hlasovanie.) Prítomných 135 poslancov, za 93, proti 12, zdržalo sa 30. (Pozn. red.: Národná rada sa uzniesla, že tento návrh zákona prerokuje v druhom čítaní. ) Pristúpime k druhému hlasovaniu o pridelení návrhu výborom a určení gestorského výboru, ako aj lehoty na jeho prerokovanie vzhľadom na to, že uvedený návrh sme schválili.
Lipšic, Daniel, poslanec NR SR (2016-03-23):
Pán predseda, ja som už to spomínal, že, samozrejme, všetci chápeme, že nemôže byť každý v tom výbore, kde mal prvú prioritu; neviem teraz, kde je pán predseda. To je zrozumiteľné. Ale navrhnúť, aby v kľúčových výboroch pomer, ani pomer na výboroch, ešte raz, pomer na výboroch neodrážal pomery na pléne, to naozaj považujem za návrat do dôb minulých. Nedáva to žiadne opodstatnenie. Čiže poviem to, presunúť pána poslanca Grendela, pána poslanca Beblavého, to je veľmi jednoduchá vec a bude 7:6. Práve naopak, vtedy vznikne pomer v tých kľúčových výboroch, ktorý odráža pomery na pléne. U pani poslankyne Petrík nie je problém podľa mňa doplniť výbor o koaličného poslanca. Ale som prekvapený, že sa tu argumentuje, že by v takom prípade stratila koalícia v tomto výbore väčšinu, keď navrhujete sami v zahraničnom výbore, že nebudete mať väčšinu. Tak teraz tomu celkom nerozumiem. Tam to nevadí a v inom výbore to akoby vadí? A v tých kľúčových opozíciu podsekávate? To nedáva veľkú logiku, musím povedať.
Krajčír, Ľuboš, poslanec NR SR (2021-01-12):
Ďakujem pekne za slovo. Pán Kotleba, vy sa tu postavíte a opakovane stále len niečo skritizujete. Ale od vás sme nepočuli stále nejaké riešenia okrem nejakého Bromhexinu s vodkou a podobných nezmyslov. Žiaľbohu, vďaka vám aj vašim kolegom, aj vďaka vám je situácia dnes na Slovensku taká, aká je. Vy ste vyzývali ľudí, aby nenosili rúška, vy ste rozprávali o tom, že zo začiatku žiadny COVID tu ani nie je, ani neexistuje. Teraz tvrdíte, že vakcína je nejaké čipovanie, nejaké sprisahanie sveta a podobné nezmysly. Vezmite trošku odvahu a choďte sa pozrieť do tých nemocníc, choďte im tam pozrieť na tie oddelenia, pozrite sa tým lekárom do očí, choďte sa pozrieť do Nitry, do tých chladiacich boxov a kľudne si tam dajte dole to rúško. Tam už nemáte koho nakaziť.
Kočiš, Eduard, poslanec NR SR (2023-03-28):
Veľmi pekne ďakujem za slovo, pán predsedajúci. Pán kolega, tak ako navrhujete len oddialiť alebo posunúť, alebo dať do nejakej neurčitej roviny rodičovský bonus, už teraz dobre musíte vedieť, že to neprejde, pretože procesy sú nastavené tak, že ten rodičovský bonus je už v rámci systému Sociálnej poisťovne zapracovaný a bude sa postupne vyplácať a všetci dôchodcovia ho budú mať vyplatený, pokiaľ sa nemýlim, pán minister, do septembra tohto roka. Tak? (Reakcia z pléna.) Čiže určite tento váš návrh zákona, ak ho budete takto komponovať, nemôže prejsť. Čo sa týka valorizácie dôchodcov alebo dôchodkov, tak tá je úplne nutná, a aby sme sa bavili od... o dátume 1. 1. 2024, to mi príde naozaj také úsmevné. My tu musíme v pléne urobiť všetko pre to, aby valorizácia dôchodkov bola naozaj od 1. 7. a plynule bola nastavená tak, aby tie dôchodky, ktoré sa ako minimálne rozmrazili, tí dôchodcovia konečne sa im po troch rokoch dostalo nejakého navýšenia, pretože žiť zo zmrazeného minimálneho dôchodku je naozaj veľmi ťažké, nech žije ten dôchodca na východe alebo na západe republiky. Kolegovia v rozprave alebo vo faktických poznámkach tu naozaj veľmi správne poznamenali to, že baviť sa teraz o tom, že či jeden pracujúci človek môže niekedy do budúcna uživiť doslova a do písmena jedného dôchodcu, nemyslím si, že je to teraz správne, pretože tá priemyselná revolúcia a tá daň z robotiky tu naozaj príde. Vyspelé priemyselné štáty na Západe jednoducho túto robotickú daň buď zavádzajú, alebo sa ňu už systematicky pripravujú. Čiže Slovensko ak chce naďalej zostať nejakou montážnou dielňou, ako to bolo nastavené v čase automobilizácie, tak jednoducho aj k tejto priemyselnej a robotickej dani sa musíme nejakým spôsobom nieže vrátiť, ale musíme ju začať riešiť, pretože dostatok pracujúcich ľudí v priemysle už nebude taký, ako ho vnímame teraz. Jednoducho tá robotika ich nahradí.
Přidal, Alojz, poslanec NR SR (2011-05-19):
Pán predsedajúci, dajte hlasovať o tom, že zákon bude pridelený na prerokovanie ústavnoprávnemu výboru, výboru pre financie a rozpočet a Výboru Národnej rady Slovenskej republiky pre hospodárstvo, výstavbu a dopravu a, ďalej, aby gestorský výbor bol výbor pre hospodárstvo, výstavbu a dopravu a výbory daný zákon prerokujú v druhom čítaní vo výboroch do 30 dní a v gestorskom výbore do 32 dní.
Jurinová, Erika, podpredsedníčka NR SR (2015-06-26):
Ďakujem pekne, pán poslanec. Pán spravodajca, chcete sa vyjadriť v záverečnom slove k predkladanému zákonu? Radšej nie? Prerušujem rokovanie o tomto bode programu. Pristúpime k prvému čítaniu o návrhu poslancov Alojza Hlinu a Mariána Radošovského na vydanie zákona, ktorým sa dopĺňa zákon č. 222/2004 Z. z. o dani z pridanej hodnoty v znení neskorších predpisov. Návrh zákona je uverejnený ako tlač 1612, návrh na jeho pridelenie na prerokovanie výborom je v rozhodnutí č. 1629. Dávam slovo pánovi poslancovi Alojzovi Hlinovi, aby návrh zákona uviedol. (Rokovanie o návrhu poslancov Národnej rady Slovenskej republiky Alojza Hlinu a Mariána Radošovského na vydanie zákona, ktorým sa dopĺňa zákon č. 222/2004 Z. z. o dani z pridanej hodnoty v znení neskorších predpisov , tlač 1612.)
Sopko, Miroslav, poslanec NR SR (2019-03-28):
Vážený pán predseda, v rozprave nevystúpil žiaden poslanec. Prosím, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní. (Ruch v sále.)
Blahová, Natália, poslankyňa NR SR (2016-12-08):
Ďakujem pekne. Idem po poriadku. Pán Kotleba, vy rekonštruujete vládu? Poviem vám, že porcujete sviňu, ktorá ešte stále behá po dvore, tak si to, prosím, vybavte s vládnymi predstaviteľmi, nie s opozičnými poslancami. Reakcia na pána Zelníka a Hrnka. Pohoršujete sa nad tým, aký obraz vydáva o Slovensku to, keď sa v Národnej rade vraví o tom, že sme štát, kde sa nedodržiavajú ľudské práva. A ja sa to tiež pýtam, že, preboha, aký obraz my vydávame o tejto krajine, keď je tu roky poukazované na to, že áno, nedodržiava tento štát ľudské práva, nemá ich v úcte a nerobí nič pre to, aby boli napĺňané, a je to hrozné. A vy sa bránite výrokmi o tom, že pani ombudsmanka alebo možno ja osobne sa momentálne nezastávam ľudí jednotlivých, poškodených nejakou inou trestnou činnosťou. Uviedla by som veci na poriadok. Verejný ochranca práv sa môže zaujímať a starať len o prípady, kedy prišlo k poškodeniu ľudí alebo ľudských práv orgánmi štátnej moci. Čiže teraz sa rozprávame o tomto. A na pána poslanca Mazureka ťažko reagovať, lebo ako naozaj, myslím, že obsahuje moja odpoveď pre týchto pánov, odpoveď aj preňho. A s pánom poslancom Galkom súhlasím. Myslím si, že peňazí je v systéme dosť, len nie sú využívané tak, ako by sa mohli a mali. A táto krajina tým preukazuje skutočne, že ľudské práva nemá v takej úcte, v akej by ich mala mať. Ďakujem.
Bittó Gigániková, Jana, poslankyňa NR SR (2021-11-11):
Pán predsedajúci, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený potrebný návrh zákona v druhom čítaní. (Ruch v sále.)
Kollár, Boris, predseda NR SR (2020-07-08):
Ďakujem. Mám za to, že by to mal prejsť ústavnoprávny výbor. Ďakujem za ústretovosť. Nedáme hlasovať o tomto bode programu a ideme na ďalší bod. Dávam teraz hlasovať o tom, že tento bod, že tento bod prerokuje ústavnoprávny výbor. Prosím, prezentujme sa a hlasujeme. (Hlasovanie.) Prítomných 133 poslancov, za 131, proti žiadni, zdržal sa 1. (Nehlasoval 1, pozn. red.) Uvedený návrh sme schválili. Nasleduje hlasovanie v prvom čítaní o vládnom návrhu zákona, ktorým sa mení a dopĺňa zákon č. 55/2018 Z. z. o poskytovaní informácií o technickom predpise a o prekážkach voľného pohybu tovaru (tlač 139), bod 7. schváleného programu. Dávam slovo spravodajcovi, ktorého určil ma... na... navrhnutý gestorský výbor pre hospodárske záležitosti, poslancovi Petrovi Vonsovi, aby hlasovanie uviedol.
Hrnčiar, Andrej, podpredseda NR SR (2017-02-07):
Končím možnosť nahlásiť sa s faktickými poznámkami. Nech sa páči, pán poslanec Raši.
Jurinová, Erika, podpredsedníčka NR SR (2012-09-26):
Tým sme ukončili rozpravu rečníkov, ktorí boli prihlásení písomne do rozpravy. Pýtam sa, či sa chce niekto do rozpravy prihlásiť ústne. Ďakujem. Ukončujem možnosť prihlásiť sa do rozpravy. Nech sa páči, pán poslanec Hlina.
Grendel, Gábor, podpredseda NR SR (2022-06-23):
Ďakujeme za odpoveď. Doplňujúca otázka nie je. A keďže máme 20 sekúnd na otázky na pána predsedu vlády, tak k ďalšej sa už nedostaneme. Prejdeme na otázky na jednotlivých členov vlády. Pán poslanec Jozef Šimko sa pýta pána podpredsedu vlády a ministra hospodárstva Richarda Sulíka. „Vážený pán minister, vo februári vlani sme slávnostne podpísali zmluvu medzi mestom Rimavská Sobota a MH Invest i ministerstvom hospodárstva vo veci výstavby Štátneho priemyselného parku v Rimavskej Sobote. Prosím o odpoveď, v akom stave sa táto záležitosť nachádza.“
Laurenčík, Milan, podpredseda NR SR (2020-09-24):
Pani poslankyňa, môžete položiť doplňujúcu otázku v rozsahu dvoch minút. Nech sa páči.
Pčolinský, Peter, podpredseda NR SR (2023-05-17):
Pán poslanec Karahuta.
Šipoš, Michal, poslanec NR SR (2024-01-18):
Ďakujem pekne za vystúpenie Marekovi Krajčímu, veľmi dobre to zhrnul a keď sa zamyslíme nad tým vlastne, čo idú spáchať poslanci koalície na čele s Robertom Ficom, tak sa dá skonštatovať, že Fico kľudne vydá naše deti napospas drogovým kartelom, len aby sa jeho kamaráti nepostavili pred najvyšší nezávislý súd. A medzi tých kamarátov patrí sám Robert Fico a Robert Kaliňák, ktorí sú obvinení v kauze Súmrak, ktorá sa týka zneužívania polície a finančnej správy na politické ciele SMER-u. Je tam Tibor Gašpar, momentálne poslanec Národnej rady, bývalý policajný prezident, ktorý je obvinený v kauzách Očistec, Súmrak, Ezechiel 7. Je tam bývalý ich kamarát, stranícky kolega, momentálne šéf Národnej banky Slovenska Peter Kažimír, o ktorom sa hovorí, že podplácal, alebo teda František Imrecze hovoril, že bol podplácaný Petrom Kažimírom. Ďalej je tam Miroslav Výboh za vypýtanie úplatku pre Petra Pellegriniho, budúceho prezidentského kandidáta, ktorý zajtra má slávnostne oznámiť svoju kandidatúru v Banskej Bystrici. A ďalej je tam Monika Jankovská, bývalá štátna tajomníčka za SMER, bývalá sudkyňa v kauze Fatima, no a taktiež slávny šéf štátnych hmotných rezerv Kajetán Kičura, ktorý je v kauze Búrka, Víchrica obvinený, obžalovaný, bývalý šéf štátnych hmotných rezerv za predražené nákupy a korupčné trestné činy. A mnohí iní. Takto by sme mohli pokračovať veľa minút, keby som mal čas. Takže pre týchto ľudí je tento zákon šitý, aj pre týchto ľudí, a je to veľmi smutné.
Potocký, Milan, poslanec NR SR (2020-12-08):
Ďakujem za slovo, pán predsedajúci. Michal, páči sa mi na tvojom prejave, že si vystihol to, čo SMER tu robil uplynulých dvanásť rokov. Oni skutočne tú sociálnu pomoc bežným ľuďom mali len na jazyku. Bol to len obyčajný prázdny marketing, skutočne tu vytvárali sociálny štát pre oligarchov a mafiu. A mnohí ľudia si neuvedomujú ani to, že s tým, s čím sa borí dnešné Slovensko a každý obyvateľ našej republiky, nie je len o pandémii, ale aj o tom, že tento štát, ktorý tu budoval SMER, stál na hlinených nohách. Proste akákoľvek sociálna pomoc bol len prázdny marketing. Ja aj si uvedomujem, že keď tento zákon schválime, nebude možno zapĺňať titulky novín a nebude to otváracia správa v médiách, ale určite budeme mať dobrý pocit všetci z toho, že sme reálne, nie sľubmi a sladkými rečami, ale pomohli konkrétne tehotným ženám. Ďakujem.
I. Štefanec, poslanec: (2007-09-04):
Spomínali ste, že zákon o tripartite prešiel Hospodárskou a sociálnou radou. Pani ministerka, pôvodný návrh tam bol, ale to, čo tu bolo schválené, bolo v absolútnom rozpore s tým, aká verzia bola na Hospodárskej a sociálnej rade. Preto sa na nás obracali sociálni partneri, tak ako sa obracali na vás, aby ten návrh bol stiahnutý. Takže konečná verzia zákona o tripartite neprešla dohodou sociálnych partnerov. Bolo to tak pri riadení Sociálnej poisťovne, to bol známy sedemstránkový pozmeňujúci návrh pani poslankyne Laššákovej, alebo aj pri Zákonníku práce. Zákonník práce neprešiel dohodou sociálnych partnerov, ale to za minulej vlády, minulá vláda pri Zákonníku práce dosiahla dohodu sociálnych partnerov. Vo vašom vystúpení ste tiež spomínali, že Lisabonská stratégia je jadrom vašej sociálnej politiky. No, rád by som vám citoval krátko z vyjadrenia parlamentného inštitútu, ktorý urobil analýzu Lisabonskej stratégie, kde hovorí, že to bude mať negatívny vplyv na zamestnanosť, a uvádza niekoľko dôvodov. Takže ak vy máte záujem na dodržiavaní Lisabonskej stratégie a zlepšení pružnosti práce, rozhodne to tak nie je a uisťujem vás, že... (Prerušenie vystúpenia časomierou.)
Šimečka, Michal, podpredseda NR SR (2024-01-25):
Tak, vážené pani poslankyne, vážení páni poslanci, v súlade so zákonom o rokovacom poriadku teraz nasleduje hodina otázok , ktorú týmto otváram. Poslanci písomne položili otázky do včera do dvanástej hodiny. Vyžrebovaných bolo 215 otázok na predsedu vlády a 263 otázok na členov vlády. Overovatelia schôdze vyžrebovali následne ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Prosím teraz predsedu vlády, aby oznámil, kto z členov vlády bude odpovedať na otázky za tých, ktorí sú neprítomní. Prosím, pán premiér.